Michael Gerber (biskop)

Michael Gerber (født 15. januar 1970 i Oberkirch i Baden-Württemberg i Vest-Tyskland) er en tysk katolsk prelat og biskop av Fulda.


== Liv og virke ==


=== Bakgrunn ===
Etter abitur fra Hans Furler-Gymnasium i Oberkirch, studerte Michael Gerber filosofi og katolsk teologi fra 1989 til 1995 ved Universitetet i Freiburg og ved Det pavelige gregorianske universitet i Roma.Etter å ha arbeidet i Bietigheim ved Rastatt (1992-1993), i menigheten Herz Jesu i Ettlingen og i menigheten St. Georg i Völkersbach bei Malsch (1995-1996), ble han ordinert til diakon i 1996.


=== Prest ===
Den 11. mai 1997 ble han presteviet av erkebiskop Oskar Saier. Han var kapellan i Malsch bei Ettlingen (1997-1999) og universitetsprest ved den katolske universitetsmrnighet i Freiburg-Littenweiler (1999-2001). I 2002 ble han underdirektør ved erkebiskopens teologiske seminar og var involvert i studiefasen for kandidater til prestedømmet. I 2006 ble Gerber utnevnt til subrektor ved det erkebiskoppelige seminar i Freiburg. I 2007 tok han doktorgraden med et arbeide om de teologisk-antropologiske grunnlag for dannelse og opplæring av geistlige kall. Fra 2011 til 2014 var han rektor for det erkebiskoppelige seminar Collegium Borromaeum i Freiburg im Breisgau.Han var involvert i Schönstattbevegelsen siden ungdommen og trådte inn i sekulærinstituttet for sekulærprester i Schönstattbevegelsen i løpet av studietiden. Fra 2005 til 2013 var han medlem av den generalatet for dette internasjonale prestefellesskapet.


=== Hjelpebiskop i Freiburg ===
Den 12. juni 2013 utnevnte pave Frans ham til titulærbiskop av Migirpa og hjelpebiskop av Freiburg. Erkebiskopen av Freiburg, Robert Zollitsch, bispeviet ham den 8. september samme år i Freiburgs domkirke. Medkonsekratorer var Freiburgs hjelpebiskoper Bernd Uhl og Rainer Klug. I bispedømmet Freiburg var han biskoppelig vikar for medlemmer av ordenslivet, geistlige fellesskap og bevegelser samt pastoral utdanning og rådgivning.Michael Gerber ble medlem av den tyske bispekonferanses kommisjon for geistlige kall og kirkelige tjenester, og i og ungdomskommisjonen.


=== Biskop av Fulda ===
Etter Fulda katedralkapittels valg den 13. desember 2018 ble Michael Gerber utnevnt til biskop av Fulda av pave Frans som etterfølger etter biskop Heinz Josef Algermissen. Han ble innsattt den 31. mars 2019 i en festgudstjeneste i Fulda-katedralen.I juni 2021 gikk Gerber inn for den tyske Synodaler Weg reformbestrebelser, som kvinnelige prester, reform av seksuallæren, og for gifte prester. En vatikansk instruksjon om ikke å prestevie personer som praktiserer homoseksualitet eller fremviser dypt forankrede homoseksuelle tendenser ønsket han å legge til side.


== Skrifter ==
Michael Gerber. Zur Liebe berufen. Pastoraltheologische Kriterien für die Formung geistlicher Berufe in Auseinandersetzung mit Luigi M. Rulla und Josef Kentenich. Würzburg: Echter Verlag. «Dissertation» 
Michael Gerber. Barfuß klettern. Ermutigungen für Christen heute. Freiburg: Herder. 


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Erkebiskop Cesare Orsenigo (1873-1946) *1922
Kardinal Josef Frings (1887-1978) *1942
Erkebiskop Wendelin Rauch (1885-1954) *1948
Erkebiskop Eugen Viktor Paul Seiterich (1903-1958) *1952
Erkebiskop Hermann Josef Schäufele (1906-1977) *1955
Erkebiskop Oskar Saier (1932-2008) *1972
Erkebiskop Robert Zollitsch (1938-) *2003
Biskop Michael Gerber (1970- ) *2013


== Referanser ==